สวัสดีครับคุณ สลิล ศิริอุดมภาส คือเมื่อ2-3ปีที่(ประมาณปี 59) ผมเคยโดนลูกแมวงับเฉียวๆที่ส้นเท้าอ่ะครับ คือกำลังเดินลงมาจากบันได แล้วลูกแมวก็เอาอุ้งเท้ามาจับ แล้วก็งับเฉียวๆๆ เพราะผมชักเท้ากลับทันทีเลยครับ แต่ก็ดูแล้วว่ามันก็ไม่มีแผล นะครับ อีกอย่าง ลูกแมว ไม่ได้มีอาการเป็นโรคพิษสุนัขบ้านะครับ ไม่มีน้ำลายไหล เดินไม่เซ กินอาหารได้ปกตินะครับ แต่ลูกแมวได้หนีหายไปเพราะว่า โดนสุนัขไล่อ่ะครับ อีกอย่างเดือน พฤษภาคม ปีนี้61 ผมได้ฉีดวัคซีนป้องกันพิษสุนัขบ้า 3 เข็มมาแล้วอ่ะครับ เลยกังวลว่าจะเป็นอะไรมั้ยอ่ะครับ
สวัสดีค่ะ โดยส่วนใหญ่ อาการของโรคพิษสุนัขบ้า จะปรากฏที่ประมาณ 3 สัปดาห์ ถึง 4 เดือน ดังนั้นหากเหตุการณ์ที่โดนลูกแมวงับผ่านมา 2-3 ปีแล้ว แสดงว่า ก็ไม่ได้ติดโรคพิษสุนัขบ้ามาจากแมวค่ะหากได้ฉีดวัคซีนป้องกันพิษสุนัขบ้าครบไป 3 เข็มแล้ว หลังจากนี้ เมื่อโดนสัตว์กัด ข่วน หรือเลียปาก ตา หรือจมูก ก็เพียงแค่ฉีดกระตุ้น 1-2 เข็มก็เพียงพอค่ะ